Архитектура от бъдещето – GranDecor.bg
Начало Дизайн на хотели Архитектура от бъдещето
Архитектура от бъдещето
Днес открихме един грандиозен футуристичен проект, който ни остави безмълвни! Бихме сравнили щедростта и гостоприемството на арaбите единствено с изумителните им технологични постижения, а ако съществува пример за архитектурен рай на земята, то той се намира в Персийския залив.
Насладете се на проект „Amphibious 1000” – един невероятно луксозен курорт, който предстои да бъде изграден в защитена крайбрежна зона в емирство Катар и възлиза на стойност 500 милиона долара. Удивителната архитектура ще е представена от полу-потопени огромни сгради, включващи по план жилищни комплекси, офиси, морски парк, подводни галерии и какво ли още не, а отвсякъде ще се разкриват прекрасни панорамни гледки. Гостите на „Amphibious 1000” ще могат да се насладят и на четири стилни хотела с 75 луксозни апартамента, всеки от които може да приеме по 6 гости. В луксозния хотелски комплекс са включени и 5 подводни нива, а самите стаи ще бъдат разположени по периметъра на сградата. Огромни аквариуми ще красят главното лоби, а специална интерактивна изложбена галерия ще разкрива тайните на подводния океански свят. Особено изисканият ресторант ще бъде инспириран от морските цветя. Според създателите на проекта от италианската компания Giancarlo Zema Design Group, „Amphibious 1000” е изцяло вдъхновен от необятния красив океан и може да се определи като симфония на архитектурната наука и екологичното равновесие. Потопете се в тази прекрасна водна приказка!
Предишна статияНай-удобния шезлонг
Следваща статияЦветен женствен дом
Луксозен троен кожен диван с 2 релакс механизма 2,700.00 лв. 2,550.00 лв.
Мивка от гранит SCHOCK Primus N100XL (3 цвята) 450.00 лв. – 649.00 лв.